Ioannes Maria Vianney
Ioannes Maria Vianney (natus die 8 Maii 1786 in Dardilly; defunctus die 4 Augusti 1859 in Ars-sur-Formans) fuit sacerdos Francicus, quem Ecclesia Catholica ab anno 1929 sanctum veneratur. Patronus sacerdotum parochialium inter Catholicos habetur. Saepe Curatus Arsensis ('Curé d'Ars') vocatur, quia eius opera ibidem vita popularium spiritu mutata est, quod Catholici pietati, mortificationi, curae eius in sacramento confessionis habitae ascribunt. Festum eius die 4 Augusti celebratur. Papa Pius X die 8 Ianuarii 1905 cultum eius permisit; postea papa Pius XI die 31 Maii 1925 eum sanctum definivit. Centesimo anno post mortem exeunte, Papa Ioannes XXIII ad eius honorem die 1 Augusti 1959 encyclicam "Sacerdotii Nostri Primordia" edidit.